El Palaudiovisual o Cine Pot d'estiu Gandia recupera l'aforament habitual
30 juny 2022

## El Palaudiovisual o Cine Pot d'estiu Gandia recupera l'aforament habitual30 juny 2022Última actualització: 30 juny 2022

![](../gestion/img/b6d72f1d6fe7a9ded3fc124b24e2abb260aa135c7dde1b0324fd1e4074559dc6.jpg)  
  

El Cine Pot torna tots els dimecres des del 6 de juliol fins al 31 d’agost al Palau Ducal de Gandia. Així ho han presentat aquest matí el regidor de Cultura, **Nahuel González**, la directora del Palau Ducal dels Borja, **Balbina Sendra**, i el tècnic del Departament de Cultura, **Joan Fuster**.

Després de dos anys de capacitat reduïda per la pandèmia, aquesta edició tindrà la novetat de posar a l’abast un aforament complet que duplicarà el volum d’assistents. Aquests podran gaudir de la projecció de pel·lícules d’autor en versió original subtitulada.

“Gandia s’està consolidant com una ciutat cultural gràcies a l’esforç de la ciutadania i també d’entitats públiques, privades i, en aquest cas, semipúbliques”, ha explicat González, qui també ha assegurat que aquesta iniciativa «està consolidada i de segur tornarem a veure el cartell d’entrades esgotades i un pati de gom a gom».

La novetat d’enguany és que “les entrades seran numerades, facilitant així l’accés i la comoditat d’uns assistents que podran anar directament a la seua cadira o hamaca, com en el cine”, ha destacat Sendra.

D’altra banda, Fuster ha afegit que “s’està treballant per millorar any rere any i que hi haurà un perfeccionament en el so”.

Les venda d’entrades estarà disponible a partir de l’1 de juliol a Instanticket ([https://www.instanticket.es/](https://www.instanticket.es/)) i a la Casa de Cultura, però també estarà la possibilitat d’adquirir-les al mateix Palau 30 minuts abans de l’inici. ‘La Gomera’ encetarà el Cinema Pot d’estiu el dimecres 6 de juliol. Aquesta projecció naix fruit d’una reunió celebrada fa uns mesos amb l’Ambaixada de Romania on es va establir aquesta col·laboració cultural internacional.

[Documentos adjuntos](../gestion/documentos/37a0012195a2113bb1271963b56534782f77110f94efa123c741bf991736f8a4.jpeg)